กรมอุตุนิยมวิทยา เตือนภาคใต้มีฝนตกหนักถึงหนักมาก 4-6 พฤศจิกายนนี้
กรมอุตุนิยมวิทยา เผยแพร่ประกาศกรมอุตุนิยมวิทยา ฉบับที่ 2 เรื่อง ฝนตกหนักถึงหนักมากบริเวณภาคใต้ ระบุว่า ในช่วงวันที่ 4-6 พฤศจิกายน 2565 ร่องมรสุมที่พาดผ่านภาคใต้ตอนล่างเข้าสู่หย่อมความกดอากาศต่ำที่ปกคลุมบริเวณประเทศมาเลเซียและช่องแคบมะละกามีกำลังแรงขึ้น ประกอบกับมรสุมะวันออกเฉียงเหนือและลมตะวันออกพัดปกคลุมภาคใต้ อ่าวไทย และทะเลอันดามัน ทำให้ภาคใต้มีฝนตกหนักถึงหนักมากบางพื้นที่ จังหวัดที่คาดว่าจะมีฝนตกหนักถึงหนักมากบางแห่ง ในช่วงวันที่ 4-5 พฤศจิกายน  2565 ได้แก่ จังหวัดสุราษฎร์ธานี นครศรีธรรมราชพัทลุง ภูเก็ต กระบี่ ตรัง สตูล สงขลา ปัตตานี ยะลาและจังหวัดนราธิวาส ส่วนในวันที่ 6 พฤศจิกายน 2565 ได้แก่ จังหวัดชุมพร สุราษฎร์ธานี นครศรีธรรมราช พัทลุง สงขลา พังงา ภูเก็ตและจังหวัดกระบี่ขอให้ประชาชนในบริเวณดังกล่าว ระวังอันตรายจากฝนตกหนักถึงหนักมากและฝนที่ตกสะสม ซึ่งอาจทำให้เกิดน้ำท่วมฉับพลันและน้ำป่าไหลหลากในระยะนี้สำหรับคลื่นลมบริเวณอ่าวไทยมีคลื่นสูง 1-2 เมตร บริเวณที่มีฝนฟ้าคะนองคลื่นสูงมากกว่า 2 เมตร ชาวเรือเดินเรือด้วยความระมัดระวังและหลีกเลี่ยงการเดินเรือบริเวณที่มีฝนฟ้าคะนอง ขอให้ประชาชนติดตามประกาศจากกรมอุตุนิยมวิทยาอย่างใกล้ชิด